# אכלני יתר אנונימיים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אכלני יתר אנונימיים (באנגלית: Overeaters Anonymous או בקיצור OA) היא תוכנית שנים עשר צעדים המציעה דרך להתמודד עם הפרעת אכילה כפייתית בפרט והפרעות אכילה שונות בכלל כמו בולימיה ואנורקסיה וזאת על פי תוכנית 12 הצעדים של האלכוהוליסטים אנונימיים כפי שפורשו על ידי "אכלני יתר אנונימיים". המשתתפים אינם חייבים להיות בעלי עודף משקל - כאמור, חלק מחברי "אכלני יתר אנונימיים" הם בולימים או אנורקטים.

כמו בתוכנית האלכוהוליסטים אנונימיים, חברי התוכנית מאמינים כי הם לוקים במחלה גופנית - חוסר יכולת א-נורמלית של שליטה באכילת סוגי מזונות שונים או בהתנהגויות אכילה שונות אשר גורמים, בדומה למצב אצל אלכוהוליסטים, לכמיהות ואכילה כפייתית בלתי נשלטת. חלק מתהליך הכפייתיות הוא הניסיון למצוא סיבות להמשך לאכילה הכפייתית - סיבות הנעות מאכזבות ריגשיות ועד "רציונליזציה" של תהליך האכילה (לדוגמא: "אכלתי בסדר במשך שעה\יום\שבוע ועל כן 'מגיע לי'"). הפתרון המוצע על ידי "אכלני יתר אנונימיים" הוא פתרון רוחני - ביצוע של 12 הצעדים של האלכוהוליסטים האנונימיים בשינויים הנדרשים: החלפת המילים "אלכוהול" ו"אלכוהוליסט" ב"אוכל" וב"אכלן-יתר כפייתי".

לא כל חבר בתוכנית רגיש לאותם החומרים והמאפיינים הגורמים לכמיהות. הניסיון מראה שחברי OA שונים מפתחים כמיהות בעקבות מאכלים והרגלי אכילה שונים ועל כן על כל חבר בתוכנית "לפתח" תוכנית אכילה פרטית (לבד או באמצעות שימוש באנשי מקצוע). תוכנית "אכלני יתר אנונימיים" משתמשת ברעיון של "הימנעות" מאכילה כפייתית ולא של "פכחון" מאכילה שכזו. תוכנית אכילה, באופן אידיאלי אם כן, תנטרל את כל המאכלים ו\או הרגלי אכילה הגורמת לכאלה כמיהות.

אכלני יתר אנונימיים אינם מתעסקים באספקטים הרפואיים של השמנה אלא בתכונה הכפייתית של אכילת היתר. גישת התוכנית משלימה את הטיפול הרפואי והתוכנית אינה מתיימרת למומחיות כלשהי בתזונה. כדי לקבל הדרכה ואישור תפריטי המזון, מופנים חברי התוכנית לרופאים ולדיאטנים מקצועיים. ל"אכלני יתר אנונימיים" אין כל דרישה, השתייכות או הכוונה דתית. תוכנית ההחלמה של שנים עשר הצעדים נחשבת ל"רוחנית" מפני שהיא עוסקת בשינוי פנימי. בתוכנית "אכלני יתר אנונימיים" חברים בעלי אמונות דתיות שונות וגם אחדים שהם אתאיסטים וספקנים.

כמו קבוצות 12 צעדים אחרות, קבוצות OA נפגשות באופן שבועי ואף על פי שבקבוצות ישנם נשים רבות יותר מגברים, כל הקבוצת מקבלות בברכה את כל מי שמעוניין להפסיק לאכול באופן כפייתי. תוכנית OA מבוססת על ההתנדבות של החברים בה ואין בה תשלומי חובה אלא רק תרומות הנועדו לקיים כל קבוצה באופן עצמאי.

תוכנית OA הוקמה ב-19 בינואר 1960, בלוס אנג'לס, קליפורניה, ארצות הברית. המטה הבינלאומי נמצא באלבקרקי, ניו מקסיקו, ארצות הברית. כיום ישנם כ-6500 פגישות בלמעלה מ-60 מדינות. מוערך כי ל-OA יש בעולם למעלה מ-70,000 חברים.

לתוכנית ישנם מספר רב של ספרים וחוברות עבודה - חלקם אף תורגם לעברית.

## [עריכה] קישורים חיצוניים

- ארגון OA העולמי
- ארגון OA בעברית
- ארגון AA העולמי

מקור: http://he.wikipedia.org../../../%D7%90/%D7%9B/%D7%9C/%D7%90%D7%9B%D7%9C%D7%A0%D7%99_%D7%99%D7%AA%D7%A8_%D7%90%D7%A0%D7%95%D7%A0%D7%99%D7%9E%D7%99%D7%99%D7%9D.html

קטגוריות: התמכרות | השמנה והפרעות אכילה | תזונה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Nederlands